**ՏԱ ԻՆՔՆԱԳՆԱՀԱՏՄԱՆ ՀԱՐՑԱՇԱՐ**

|  |  |  |
| --- | --- | --- |
|  | **ՀԱՐՑ** | **ՄԻԱՎՈՐ** |
|  | Արդյոք տեղեկություն տնօրինողը նշանակե՞լ է ՏԱ համար պատասխանատու պաշտոնատար անձ: | **Այո (1)**  | **Ոչ (0)** |
|  | Արդյոք ՏԱ համար պատասխանատու պաշտոնատար անձը առնվազն վերջին երեք տարվա ընթացքում մասնակցե՞լ է տեղեկատվության ազատության վերաբերյալ վերապատրաստման կամ ուսուցման: | **Այո (1)**  | **Ոչ (0)** |
| **3.** | Արդյոք տեղեկություն տնօրինողը ցուցակագրե՞լ և դասակարգե՞լ է իր կողմից տնօրինվող տեղեկությունները: | **Այո (1)**  | **Ոչ (0)** |
| **4** | Արդյոք տեղեկություն տնօրինողը տարանջատո՞ւմ է տեղեկություն ստանալու գրավոր և բանավոր հարցումներն այլ դիմումներից և գրություններից: | **Այո (1)**  | **Ոչ (0)** |
| **5** | Արդյոք տեղեկություն տնօրինողը գրանցո՞ւմ է գրավոր հարցումները և դրանց պատասխանները, ինչպես նաև՝ բանավոր հարցումները: | **Այո (1)**  | **Ոչ (0)** |
| **6** | Արդյոք տեղեկություն տնօրինողի վարո՞ւմ է հարցումների վիճակագրություն և հրապարակում ստացված հարցումների վերաբերյալ վիճակագրական և ամփոփ տվյալները, այդ թվում՝ մերժման հիմքերը: | **Այո (1)**  | **Ոչ (0)** |
| **7** | Արդյոք տեղեկություն տնօրինողի կայքում կա՞ տեղեկատվության ազատության վերաբերյալ առանձին բաժին: | **Այո (1)**  | **Ոչ (0)** |
| **8** | Արդյոք տեղեկություն տնօրինողի կայքում ՏԱ վերաբերյալ առանձին բաժնում հրապարակվա՞ծ են պարտադիր հրապարակման ենթակա տեղեկությունները: | **Այո (1)**  | **Ոչ (0)** |
| **9** | Արդյոք պարտադիր հրապարակման ենթակա տեղեկություններն ամբողջակա՞ն են, թարմացվա՞ծ են, հասանե՞լի և համակարգվա՞ծ են ու համապատասխանում են բաց տվյալների չափանիշներին համապատասխանությունը: | **Այո (1)**  | **Ոչ (0)** |
| **10** | Արդյոք տեղեկություն տնօրինողի ստացած բոլոր հարցումներին պատասխան (ներառյալ՝ միջանկյալ պատասխանը կամ մերժումը) տրամադրվե՞լ է հարցումը ստանալուց հետո առավելագույնը 5-օրյա ժամկետում, իսկ լրացուցիչ աշխատանք պահանջող հարցումների պատասխանները՝ առավելագույնը 30-օրյա ժամկետում: | **Այո (1)**  | **Ոչ (0)** |
| **11** | Արդյոք տեղեկություն տնօրինողի ստացած բոլոր հարցումների ըստ էության պատասխաններում ներառվա՞ծ են եղել հարցմամբ առաջադրված բոլոր հարցերի պատասխանները՝ հերթական համարակալմամբ: | **Այո (1)**  | **Ոչ (0)** |
| **12** | Արդյոք հարցմամբ պահանջված տեղեկության տրամադրման մերժումը պարունակե՞լ է հղում ՏԱ մասին օրենքի 8-րդ հոդվածի 1-ին մասի 5 կետերից որևէ մեկով սահմանված հիմքին: | **Այո (1)**  | **Ոչ (0)** |
| **13** | Արդյոք եղե՞լ է հարցում, որով պահանջված տեղեկության տրամադրումը մերժվի պահանջված տեղեկության՝ զուտ անձնական տվյալ լինելու պատճառաբանությամբ: | **Այո (0)**  | **Ոչ (1)** |
| **14** | Արդյոք հարցմամբ պահանջված տեղեկության տրամադրման մերժումը պարունակե՞լ է այն իրավական ակտի այն նորմի վկայակոչումը, որի համաձայն պահանջվող տեղեկությունը դասակարգվել է որպես գաղտնիք: | **Այո (1)**  | **Ոչ (0)** |
| **15** | Եթե հարցմամբ պահանջված տեղեկությունների միայն մի մասն է ենթակա մերժման, արդյոք մնացած մասով տեղեկությունը տրամադրվե՞լ է հարցմամբ դիմողին՝ այդ թվում մերժման ենթակա տեղեկություններն անընթեռնելի դարձնելու (ծածկելու, սևացնելու կամ ջնջելու) միջոցով` չխմբագրելով տեղեկության (փաստաթղթի) մնացած մասը: | **Այո (1)**  | **Ոչ (0)** |

**ՀԱՐՑԱՇԱՐԻ ԱՄՓՈՓՈՒՄԸ**

**0-5 միավոր**

Տեղեկատվության ազատության **վատ վիճակ**՝ տեղեկատվության ազատության ոլորտում պարտականությունները պատշաճ չեն կատարվում կամ ընդհանրապես չեն կատարվում, տեղեկատվության ազատության հարաբերություններում տեղեկություն տնօրինողը գրեթե միշտ ՏԱ օրենսդրության որևէ խախտում է թույլ տալիս: Անհրաժեշտ է հնարավորինս սեղմ ժամկետում իրականացնել Ուղեցույցի 1-ին մասում նշված գործողությունները:

**6-10 միավոր**

Տեղեկատվության ազատության **միջին վիճակ**՝ տեղեկատվության ազատության ոլորտում պարտականությունները պատշաճ չեն կատարվում կամ կատարվում են որոշակի թերություններով, տեղեկատվության ազատության հարաբերություններում տեղեկություն տնօրինողը թեև ոչ միշտ, բայց հաճախ ՏԱ օրենսդրության խախտումներ է թույլ տալիս: Անհրաժեշտ է վերանայել ՏԱ ոլորտում իրականացվող գործողությունները, դրանք խմբագրել՝ Ուղեցույցի 1-ին մասում նշվածին համապատասխան:

**11-15 միավոր**

Տեղեկատվության ազատության **լավ վիճակ**՝ տեղեկատվության ազատության ոլորտում պարտականությունները հիմնականում պատշաճ կատարվում են, տեղեկատվության ազատության հարաբերություններում տեղեկություն տնօրինողը հիմնականում ՏԱ օրենսդրության խախտումներ թույլ չի տալիս: Տեղեկություն տնօրինողը կարող է ձեռնամուխ լինել ՏԱ վիճակի ավելի խորը գնահատման/ինքնագնահատման՝ ՏԱ ոլորտում իր գործողությունները ավելի կատարելագործելու համար: